Klaipēdas iela (Liepāja)
Šis raksts ir par ielu Liepājā. Par citām jēdziena Klaipēdas iela nozīmēm skatīt nozīmju atdalīšanas lapu. Klaipēdas iela ir iela Liepājā, kas atrodas Vecliepājas apkaimē un Dienvidrietumu rajonā. Iela sākas krustojumā ar Jūrmalas ielu, Kuršu ielu un Ezera ielu, bet beidzas pie Liepājas dienvidu robežas. Ielas garums ir ap 2850 m un to pilnībā klāj asfaltbetons. No ielas sākuma līdz Uliha ielai kustība norit vienā virzienā, bet tālāk kustība norit divos virzienos. Caur to kursē 1. tramvajs, kā arī 6. autobusa 6.a un 11. autobusa 11a, 25. maršruti. Ielas apbūve sastāv no savrupmājām un daudzdzīvokļu mājām. Klaipēdas ielā 83 atrodas Liepājas Centrālie kapi, bet Klaipēdas ielā 150 atrodas Liepājas Dienvidu kapsēta.